**Tamsirt 01 : Timetti tatergit**

 **Tikli n temsirt**

-Aẓar wawal « Atergi »

-Danwa-ten yitergiyen ?

-Amezruy-nsen

-Iselsa-nsen

-Tameslayt-nsen

-Tudert tamsant

-Tuddsa tasertant tanmettit

-Taɣessa n timawla

-Tasreḍt

**01) Aẓar n wawal « Atergi » :**

Awal « Atergi » deg tesnalest yemmal-d imezdaɣ n tniri (taneẓruft) wid imi yeffer uqerruy d wudem s yiwen uceṭṭiḍ i ttarran, ala allen-nsen i d-yettbanen.

Aẓar n wawal-a yettuɣal ɣer snat n turdiwin :

1. (Duverier) i d yennan d akken yekka-d seg wawal n taɛrabt « Tarek) s unamek n « wid yeǧǧa Rebbi »
2. Wid i d-yeqqaren yekka-d seg wawal « Targua » s unamek n « wid ur nettagad i iẓeddmen » (Irgazen n yiḍ).

**02) D anwaten yitergiyen :**

 D imezdaɣ imezwura n unẓul n tmurt n Lezzayer d tmura i as-d-yezzin ṭṭfen tajumma yugaren 2.5 n yimelyan n yikilumitren, tuget deg-s d tiniri, tuget n yitergiyen zedɣen tamurt n Lezzayer rnu ɣur-s timura i as-d-yezzin am Mali/ Tchad/ Ndjer/ Libya...atg.

Itergiyen ar ass-a n wussan ssawalen i yiman-nsen :

-Kel tagemmust : Wid imi yeffer wudem

-Kel Tamaceɣt : Wid yettmeslayen tamaceɣt

-Kel Imagren : Argaz ilelli Bu tissas

**03 Amezruy-nsen :**

Amezruy n tmetti tatergit d win lqayen nezzeh, telqey n umezruy n tmettiyin timaziɣin s umata, ɣef aya ad d-naff aṭas n turdiwin i d-wwin yimyura ɣef umezruy-is gar-asent ad d-naff :

1. Llan wid yettarran amezruy-nsen ɣer umdan n « Cro-Magnion » meḥsub ttuɣalen ɣer tefriqt n wadda ( H. Sarrazin, Laperrin, Dr Hamy).
2. Turda tis snat d tin n Abou Abdellah Mohammed Elidrisi i d-yeqqaren d akken itergiyen llan deg tmurt n Palestin di tallit-nni i deg yella Ǧalut, syin ruḥen-d ar tefriqt ugafa.
3. Tis kraḍ d tin n Hérodote, i d-yennan d akken itergiyen leɛmer beddlen adeg d nutni id imezdaɣ inasliyen n temnaḍt-a ? turda-ya iwekked-itt-id s tuɣalin ɣer waẓar n wawal « Maziɣ » id yekkan seg wawal « Mzyes » deg tegrigit id yemmalen « Inumaden n Libya », s unamek i d-yefka Duveyrier i d-yennan d akken d awal « Mzyes i yuɣalen d « Mazique » syin yefka-d awal « Maziɣ » Tamaheɣt, imuhaɣ, s unamek n umdan ilelli.

**04 Tantala-nsen :**

Itergiyen s umata ttmeslayen tamaheɣt (tamaceɣt) akken i as-ssawalen kra n yimusnilsen, imi tantal-ya teṭṭef azal meqqren deg tmeslayt n yimezdaɣ unẓul n tmurt-nneɣ, tantal-ya d yiwet ger tantaliwin n tutlayt n tmaziɣt, imi ad d-naff ttmeslayen argaz tameṭṭut hezent tarun-tt s usekkil n tfinaɣ.

**05 Tudert tadamsant :**

Timetti tatergit temgarad ɣef tid n ugafa imi deg-s ad d-naff yal taɣawsa tcud ɣer tyemmat deg-s tameṭṭut d tilellit , ur tḥejjeb, telha-d s lecɣal n uxxam d uselmed n warra-iw.

Tudert tadamsant deg tmetti tatergit tebna s umata ɣef tnezzut d tmerrit, imi d aɣbalu agejdan n tudert-nsen.

**06 Tuddsa tanmettit :**

Deg tmetti tatergit ad d-naff d tin yebḍan ɣef aṭas n yiḥricen inmettiyen, gar-asen ad d-naff :

**Iheggaren :** (Les suzerains) d igrawliwen d at ccan d lqima ssawalen-asen : Imrebbiyen n yileɣman

**Imɣad :** (Les cerfs) D iqeddacen n yiheggaren ttaken-asen tabezzart ssawalen-asen : Imrebbiyen n tɣeṭṭen (kel ulli).

**Ineslimen :** Wid n yinselmen am akken ara ad d-nini imrabḍen deg tmettiyin n ugafa (wid i iqeddcen ɣef tesreḍt)

**Inadan :** wid i iqedcen deg tẓuri ( d inaẓuren).

**Izeggaɣen :** (Ifellaḥen) id yusan deg temnaḍt n « Touat » i wakken ad xedmen deg tfellaḥt.

**Aklan :** D tawsit akk tarxayant deg tmetti tatergit ( Ixemmasen).

**Tuddsa tasertant :**

Timetti tatregit d tin yellan tuddsa tasertan temgarad ɣef tmettiyin timaziɣin nniḍen, imi ad d-naff tebna ɣef :

**Iṭebbel :** (Commandement) (Tajmaɛt) :

Deg-s ad d-naff yal iṭebbel yebḍa ɣef twisatin (tixerbin), wid yettuɣalen deg uẓar-nsen ɣer yisem n tmeṭṭut tamezwarut.

Aɣella neɣ win yellan ɣef uqerruy n yiṭebbel-a ssawalen-as « Amnukal » i d-yettwafranen ilmend n lhiba d ccan i yesɛa deg udrum-is yettili seg yiwet ger teqbilin yesɛan ccan.

Amnukal tawuri-s d aḥareb ɣef uṭebbeq n leqwanen n yiṭebbel d ferru n temsal ger teqbilin i as-d-yezzin, d ujmaɛ n twis (tabezzart), yesɛa win i at-yettɛawanen seg yiheggaren.

**Assaɣen n timawla :**

Timetti tatergit d timetti tayematant acku yettuɣal kullec deg-s ar tyemmat ula d iṭebbel yettuɣal yisem-is ar yisem n tmeṭṭtut tamezwarut, ula d arrac ttaddamen isem n tyemmatin-nsen, ɣef aya ad d-naffsin n lesnaf n timawla (Parenté)

1. Imawlan seg tyemmat (Ddurt win tessa) s unamek n (les gens du ventre) neɣ dderya n uɛebbuḍ, meḥsub wid i iqerben akk ar tyemmat d wid i iḥekkmen.
2. Imawlan seg ubabat (Ddurt win aruri) s unamek n dderya n uɛrur ( les gents du dos) neɣ dderya n ubabbi i d-ijemɛen ababat d dderya-s wid ur nezwij ara (amezzaɣ).

Ɣef aya assaɣen di tmettiyin-a ttilin s ttawil n tyemmat ala deg yiheggaren mi ara ad d-awin seg yimɣad, arrac ad uɣalen ar ubabat.

**Tamawt:**

**Anatma** (le frère de la mère) yesɛa ccan meqqren arraw-is zemren ad uɣalen d iqerra.